CELEX: 32014D0282
Language: sk
Date: 2014-05-14 00:00:00
Title: 2014/282/EÚ: Vykonávacie rozhodnutie Komisie zo  14. mája 2014 , ktorým sa mení vykonávacie rozhodnutie 2012/44/EÚ o pravidlách uplatniteľných na veterinárne kontroly, ktoré sa majú vykonávať na živých zvieratách a produktoch živočíšneho pôvodu vstupujúcich do určitých francúzskych zámorských departmánov z tretích krajín [oznámené pod číslom C(2014) 3053)]  Text s významom pre EHP

16.5.2014   
            
            
               SK
            
            
               Úradný vestník Európskej únie
            
            
               L 145/45
            
         VYKONÁVACIE ROZHODNUTIE KOMISIE
   zo 14. mája 2014,
   ktorým sa mení vykonávacie rozhodnutie 2012/44/EÚ o pravidlách uplatniteľných na veterinárne kontroly, ktoré sa majú vykonávať na živých zvieratách a produktoch živočíšneho pôvodu vstupujúcich do určitých francúzskych zámorských departmánov z tretích krajín
   
      
         [oznámené pod číslom C(2014) 3053)]
      
   
   (Iba znenie vo francúzskom jazyku je autentické)
   (Text s významom pre EHP)
   
      (2014/282/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín a ktoré menia a dopĺňajú smernice 89/662/EHS, 90/425/EHS a 90/675/EHS (1), a najmä na jej článok 13,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (2), a najmä na jej článok 18,
   keďže:
   
               (1)
            
            
               Vykonávacím rozhodnutím Komisie 2012/44/EÚ (3) sa stanovujú pravidlá pre veterinárne kontroly, ktoré sa majú vykonávať na živých zvieratách a produktoch živočíšneho pôvodu vstupujúcich do určitých francúzskych zámorských departmánov z tretích krajín vrátane zoznamu povolených miest vstupu (ďalej len „zoznam povolených miest vstupu“).
            
         
               (2)
            
            
               Francúzsko predložilo Komisii plán pre povolené miesto vstupu nachádzajúce sa vo francúzskom zámorskom departmáne Mayotte. V tomto pláne sú podrobne opísané zariadenia, potrebné vybavenie a kvalifikovaný personál na vykonávanie veterinárnych kontrol s cieľom overiť, že požiadavky Únie na verejné zdravie a zdravie zvierat pre produkty živočíšneho pôvodu sú splnené.
            
         
               (3)
            
            
               Okrem toho je v uvedenom pláne preukázané, že všetky zásielky produktov živočíšneho pôvodu sa musia predložiť na dovoz na povolenom mieste vstupu a že sa účinne zabráni ich odosielaniu do iných častí územia Únie. V pláne sa takisto preukazuje, že osobitné požiadavky stanovené v článkoch 3, 4 a 5 vykonávacieho rozhodnutia 2012/44/EÚ sú splnené.
            
         
               (4)
            
            
               Miesto vstupu vo francúzskom zámorskom departmáne Mayotte by sa malo preto doplniť do zoznamu povolených miest vstupu, pokiaľ ide o určité produkty živočíšneho pôvodu.
            
         
               (5)
            
            
               Článok 1 a príloha k vykonávaciemu rozhodnutiu 2012/44/EÚ by sa preto mala zodpovedajúcim spôsobom zmeniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Vykonávacie rozhodnutie 2012/44/EÚ sa mení takto:
   
               1.
            
            
               Článok 1 sa nahrádza takto:
               „Článok 1
               Na účely článku 13 smernice 91/496/EHS a článku 18 smernice 97/78/ES sa povolené miesta vstupu vo francúzskych zámorských departmánoch Guadeloupe, Martinique, Francúzska Guyana a Mayotte uvádzajú v prílohe k tomuto rozhodnutiu.“
            
         
               2.
            
            
               V prílohe sa v zozname povolených miest vstupu za položku pre Francúzsku Guyanu – St Georges de l'Oyapock vkladá táto položka pre Mayotte:
               
                           „Mayotte – Longoni
                        
                        
                           FR09900
                        
                        
                           P
                        
                        
                           HC, NHC-NT“
                        
                        
                            
                        
                     
         Článok 2
   Toto rozhodnutie je určené Francúzskej republike.
   
      V Bruseli 14. mája 2014
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. ES L 268, 24.9.1991, s. 56.
   
      (2)  Ú. v. ES L 24, 30.1.1998, s. 9.
   
      (3)  Vykonávacie rozhodnutie Komisie 2012/44 EÚ z 25. januára 2012 o pravidlách uplatniteľných na veterinárne kontroly, ktoré sa majú vykonávať na živých zvieratách a produktoch živočíšneho pôvodu vstupujúcich do určitých francúzskych zámorských departmánov z tretích krajín (Ú. v. EÚ L 24, 27.1.2012, s. 14).